Relatos medievales asturianos del sieglu XII
#000000
Xulio Viejo ufiértanos nesta obra una interesante amuesa lliteraria del espléndidu pasáu medieval d ́Asturies.
#000002
Asturies vive dándo-y el llombu al so espléndidu pasáu medieval. Prueba d'ello puen ser los siete relatos medievales que se recueyen nesti llibru, orixinalmente concebíos y difundíos en llatín y poco conocíos del públicu. Son testos clericales, pensaos pa xente erudito y enmarcaos na mentalidá medieval, fundamentalmente del sieglu XII, anque d'ún d'ellos hai una primer versión de 1075, y otru llega a nós tresmitíu nuna copia del sieglu XIII. Pero nun se pue descartar qu’estos testos tuvieran na so dómina un aquel de popularidá; en tou casu, como diz Xulio Viejo, taben cargaos d’una fonda ideoloxía llexitimista y imperial: el Reinu asturianu como sucesor del visigodu y, poro, con tol derechu a recuperar les sos vieyes tierres.
#000011
Esti volume de relatos pue entendese dientru d’un trabayu más xeneral del proyectu Historia de la lliteratura asturiana, lleváu a cabu dende la Facultá de Filoloxía de la Universidá d’Uviéu y naz col enfotu de dar a conocer al llector asturianu los testos de la lliteratura medieval astur-lleonesa.
#000013